Warframe

Warframe er et videospill laget av Digital Extremes

Gameplay 
Spilleren skal kontrollere medlemmer av Tenno, en rase av eldgamle krigere som har våknet etter en århundre-lang søvn. Men når de våkner er alle minnene etter «den gamle krigen» forsvunnet fra hukommelsen. I solsystemet befinner de seg i krig mot Grineer, en rase av militariserte og forringede menneskelige kloner bygget av metall. The Corpus er et mega-selskap med avansert robotikk og laserteknologi. De oppdager også infiserte, vansirede offer for Technocyte-viruset, og Sentients - en rase av selv-replikerende maskiner produsert av en lenge død transhuman rase kjent som Orokin.

Lotus guider Tenno gjennom vanskelige situasjoner, og gir enkelte hint som kan hjelpe spilleren med å beseire motstandere. For å slå tilbake bruker Tenno bio-mekaniske drakter, kalt Warframes, for å kanalisere deres forskjellige evner. Alle fraksjonene som dukker opp i løpet av spillet, inkludert Tenno, ble skapt av forskjellige grupper i det gamle Orokin-imperiet, som Tennoen oppdager var en gammel sivilisasjon og tidligere regjerende makt i solsystemet. Selv om de fleste fra denne sivilasjonen for lengst er døde når Tennoen våkner, kan deres dvelende tilstedeværelse fremdeles merkes over hele solsystemet.

Før sivilasjonens fall, hadde Orokin forsøkt å ta kontroll over hele galaksen, og hadde sendt ut en rekke koloni-skip gjennom Void, et transdimensjonalt rom som muliggjorde raskere reise mellom de forskjellige stjernesystemene. Men en gruppe «Sentients» dukket opp, og bestemte seg for å utslette hele Orokin - noe som førte til «den gamle krigen» og opprettelsen av Tenno, og til slutt hele imperiets kollaps. Spilleren oppdager etter hvert at Lotus faktisk er en Sentient, som gjør opprør mot de andre «Sentients» for å beskytte Tenno.

Lotus sin far, Hunhow, sender en hevngjerrig leiemorder kalt Stalker til Lua (restene etter jordens måne) for å oppdage dens hemmelighet. Lotus sender Tenno til området for å stoppe Stalker som avslører at Lotus hadde beskyttet et menneske-barn kjent som «Operatøren» som kan kontrollere «warframes» i løpet av spillet. Operatøren var et av flere Orokin-barn som overlevde å bli sendt gjennom Void, men alle de voksne menneskene har alle blitt sprø etter reisen.

Når romskipet deres endelig kom tilbake til Orokin-imperiet, hadde alle barna blitt lagt i dvale i tusenvis av år - og overlevde dermed imperiets fall. Disse barna hadde også kraften til å kunne kontrollere «Warframes» på avstand, noe som gjorde dem til de kraftige våpnene i konflikten mot de andre pågående styrkene i solsystemet. Fra dette tidspunktet, og fremover, kan spilleren delta i oppdrag både som Warframe og som Operatør.

Handling 
Spilleren begynner med en hovedperson, i form av en antropomorf biomekanisk kamp-enhet kalt Warframe som har overnaturlig smidighet og spesielle evner, samt et utvalg grunnleggende våpen. Spilleren kan også benytte et romskip kalt Orbiter for å reise gjennom verdensrommet. I løpet av spillet, får spilleren også direkte kontroll over «operatøren» som var den virkelige Tenno-hovedpersonen i fysisk form.

«Operatøren» er i stand til å manifestere seg fysisk i omgivelsene, ved å projisere ut av Warframe. Etter hvert blir «operatøren» også i stand til å overføre seg til en større, rent mekanisk kamp-enhet kalt «Necramech» som var den teknologiske forløperen til Warframes. Hoved-oppdragene krever at spilleren gjennomfører enkelte oppdrag på tvers av planeter og måner i solsystemet, for å få tilgang til andre planeter eller områder. En rekke andre oppdrag, med andre spesielle belønninger, er ikke nødvendige for å komme seg videre i selve handlingen.

Om bord på romskipet kan spilleren også administrere en rekke andre funksjoner på vegne av Tenno - inkludert å administrere arsenalet av utstyr, tilpasse «Warframe» og ulike våpen, få tak i nytt utstyr, eller få tilgang til en butikk i spillet. Alle oppdragene får en rangering som indikerer hvor vanskelig oppdraget var. Forskjellige oppdrag kan ha ulike formål. For eksempel å beseire et visst antall fiender, samle inn data fra terminaler uten å aktivere noen alarmer, redde kidnappede fanger, eller forsvare ulike punkter på kartet i fastsatte tidsperioder.

Spilleren kan bruke forskjellige våpen, spesielle evner og en rekke parkour-bevegelser for å navigere gjennom (eller overmanne motstandere) under oppdragene. Når er oppdrag er gjennomført, kan spilleren bli belønnet med ulike gjenstander, samt valuta i spillet - eller gjenstander som kan plukkes opp samtidig som de utforsker kartet. Å unnlate å fullføre et oppdrag fører til at disse eventuelle belønningene går tapt.

Referanser

Eksterne lenker 
 
 

Gratis videospill
Videospill fra 2013
PlayStation 4-spill
Videospill utviklet i Canada